
Kuot 


Kuot on itäinen papuakieli, jota puhuu noin 2 400 
(2002) ihmistä yhdeksässä eri kylässä Uuden-Irlannin 
saaren pohjoisrannikolla Papua-Uudessa-Guineassa. Se 
on Uudessa-Irlannissa puhutuista 19 kielestä ainoa ei- 
austronesialainen kieli ja luultavasti ainoa säilynyt 
jäänne kielistä, joita Uudessa-Irlannssa puhuttiin ennen 
austronesialaisten kansojen saapumista noin 3 500 
vuotta sitten. Kuotin kielessä ei ole mainittavia 
murteita. 

Kuotin sanajärjestys on melko harvinainen verbi- 
subjekti-objekti ja kieli on vahvasti agglutinoiva. 

Kieliopillisista piirteistä voidaan mainita kaksi sukua 
(maskuliini ja feminiini) sekä kaksikon käyttö yksikön 
ja monikon rinnalla. Kielen verbit jaetaan kolmeen 
ryhmään, joista kaksi on suljettuja. Myös adjektiivien 
morfologia on monipuolista. 

Kuotin kielitieteellinen asema on epäselvä sillä se ei 
muistuta muita alueella puhuttuja kieliä sen enempää sanastoltaan kuin kieliopiltaankaan. Vuonna 1975 
julkaistussa luokituksessaan, jota mm. Ethnologue käyttää, Stephen Wurm luokitteli kuotin itäpapualaisten 
kielten kielikuntaan, mutta myöhempi Rossin (2005) tekemä luokitus määrittelee sen isolaattikieleksi. Kieli 
on uhanalainen sillä yhä suurempi osa puhujista suosii tok pisiniä ainoana kielenään ja lähetystyö vaarantaa 
kuotin puhujien alkuperäisen kulttuurin. Myös kielen räikeä erilaisuus verrattuna naapuriheimojen puhumiin 
austronesialaisiin kieliin vaikeuttaa sen asemaa. 

Uusi Testamentti julkaistiin kuotiksi vuonna 2001. 

Lähteet 

■ Ethnologue (http://www.ethnologue.com/show_language. asp?code=kto) 

■ Kuot grammar essentials (http://www.sil. org/pacific/png/abstract.asp?id=37101) 

■ Kuot language and culture (http://www.ling.su.se/staff/evali/kuot.htm) 

Aiheesta muualla 


■ Swadeshin lista kuotin kielelle (http://www.ling.su.se/staff/evali/swadeshlOO-Kuot.html) 

(englanniksi) 


Kuot 

Muu nimi kuat, panaras 

Tiedot 

Alue Papua-Uusi-Guinea 

Puhujia noin 2 400 
Sija ei sadan suurimman joukossa 

Kirjaimisto latinalainen aakkosto 

Kielitieteellinen luokitus 

Kielikunta itäpapualaiset kielet, mahdollisesti 
isolaatti kieli 

Kieliryhmä Yelen-Salomonsaarten-Uuden- 
Britannian kielet 

Kielikoodit 

ISO 639-3 kto (http://www-01.sil.Org/iso639-3/d 
ocumentation.asp?id=kto) 

Ohje 


Noudettu kohteesta ”https://fi.wikipedia.org/w/index.php?title=Kuot&oldid=18539897” 

